HRVATSKA AGENCIJA ZA NADZOR FINANCIJSKIH USLUGA

10 000 Zagreb

Miramarska 24

ZAGREBAČKA BURZA d.d.

10 000 Zagreb

Ivana Lučića 2a

Slavonski Brod, 11.09.2025. godine

Izdavatelj dionica: ĐURO ĐAKOVIĆ Grupa d.d., Ulica 108. brigade ZNG 42, Slavonski Brod, Republika Hrvatska, oznaka dionica DDJH, Zagrebačka burza d.d., Redovito tržite, OIB: 58828286397,

LEI : 7478000070H8IW3J9L75, ISIN : HRDDJHRA0007

Predmet: Obavijest o sklapanju neobvezujućeg Memoranduma o razumijevanju

Ovim putem obavještavamo investicijsku javnost da je Đuro Đaković Specijalna vozila d.d., društvo u sastavu grupacije ĐURO ĐAKOVIĆ i njemački KNDS Deutschland GmbH & Co. KG sklopilo neobvezujući Memorandum o razumijevanju čija je namjena postepena   
formalizacija odnosa u suradnji na održavanju borbenih oklopnih vozila, primarno tenkova Leopard.

Navedeni dokument izražava obostranu namjeru stranaka da istraže i potencijalno razviju suradnju u području održavanja, popravka i remonta te spremnost obje strane da se uključe u rasprave i zajedničke aktivnosti s ciljem uspostavljanja dugoročne suradnje.

Početni fokus suradnje bit će na održavanju i potpori za glavne borbene tenkove Leopard 2 u verzijama A4 i A8 čiju je upotrebu najavilo Ministarstvo obrane Republike Hrvatske, a čiji je proizvođač tvrtka KNDS Deutschland.

Đuro Đaković Grupa d.d.